RabelSummer Pantones, 3Agency: BoldView DetailsLike15 2degrees Broadband
PedigreeBookAgency: BBDOView DetailsLike84 Lost Frequency - Crickets Ek het my antwoord gekry op my vorige pos:
Voordat jy vandag iets negatiefs en afbrekend vir jou medemens sê...............dink aan iemand wat
Voordat jy vandag kla oor die slegte smaak van die kos.............dink aan diegene wat niks het om te eet nie.
Voordat jy vandag kla oor 'n geliefde wat nie dink, sê en doen soos jy van hulle verwag nie......dink aan iemand wat by God smeek vir vriende of 'n lewensmaat.
Voordat jy vandag kla oo die ou lewe....dink aan 'n kind wat op 'n sterfbed lê.
Voordat jy vandag oor jou kinders kla....dink aan die wat begeer om "Mamma" of "Pappa" te hoor maar nooit die voorreg sal hê nie.
Voordat jy vandag baklei oor jou vuil en deurmekaar huis wat iemand nie uigevee het of waar 'n bed nie opgemaak is nie...........dink aan die mense wat op straat bly of onder rommel skuiling moet soek.
Voordat jy vandag kla oor die afstand wat jy werk toe moet ry....dink aan iemand wat geen vervoer het en werk toe moet loop.
Voordat jy vandag kla oor jou werk en hoe moeg jy is....dink aan die werkloses of gestremdes wat 'n werk begeer.
Voordat jy daaraan dink om 'n vinger te wys of te oordeel....onthou dat nie een van ons sonder sonde en tekortkominge is nie. Ons moet almal verantwoording doen aan EEN SKEPPER.
Wanneer negatiewe gedagtes vandag dreig om jou depressief te laat voel.... Glimlag en Dank God dat jy leef.
Die lewe is 'n geskenk...Leef voluit....
Vervolmaak vandag in Jesus naam.....
Wees vrolik en lag sonder ophou......
Geniet elke oomblik daarvan....
Gee baie liefde.....
want God het hierdie lewe aan jou geskenk!! (skrywer onbekend)
Woww en so stuur die Here toe vir my 'n antwoord met 'n e-mail van 'n vriendin af. Die in rooi is beslis veral op my van toepassing....
Lekker naweek almal!!!!!
Posted by Annie at 04:21 2 comments: Links to this post
Omdat ek nie baie tyd kry om te blog nie, het ek besluit om sommer die blog te gebruik vir myself wanneer ek tyd kry. Ek is baie lief om my gevoelens op papier te sit. So saans wanneer ek my skoene uitgeskop het, die kroos en manlief rustig geraak het, sit ek sommer met 'n pen en papier en skryf en skryf en skryf. So vir ingeval iemand hier lees, jammer as dit nie 'n baie interessante blog is nie, maar dis maar net ek.
Vandag het ek die mooiste gebed gekry:
Here, ons het 'n moeë generasie geword! Ons is moeg gewerk, moeg vir probleme, Moeg vir mense. Ons het veral moeg geword Om alles altyd reg te doen. Om aanvaarbaar te wees, móét ons Suksesvol, begaafd en finansieel sterk wees Met duidelike doelwitte. Verder moet ons goeie ouers, lojale vriende, Toegewyde familiemense En betrokke gemeenskapwerkers wees. Sjoe, dis 'n oorvol mondvol! Vandag wil ek sommer net by U kom rus En vra dat U my die regte prioriteite sal wys. Sal U my help onderskei tussen die dinge Wat regtig saak maak en die Dinge wat die wereld ons probeer voorskryf? Ja, help my om te weet wat vir U belangrik is. Maak huis skoon met my, Here. Verwyder die selfopgelegde eise In my oorvol lewe En leer my om sommer net U kind te wees. In U naam vra ek dit, Amen
Dit het my vreeslik aan die dink gesit oor my lewe. Die jaar het skaars begin en hier is ek alweer besig om te hardloop, te jaag, te stress en te probeer om almal te "please", almal behalwe die regte persoon: Die Here. Ek sê ja vir iets wat ek nie kan of wil doen nie, of nie regtig die tyd voor het nie.
Is al die gehardloop regtig die moeite werd???? Wat bereik ek aan die einde. Dit voel of my lewe net al in die rondte beweeg. Jaag werk toe, taxi ry vir die kinders, huis skoonmaak en dan nog al die skoolvergaderings. Dan het ek nog nie eers by tydmaak vir vriende uitgekom nie. Hoe skakel ek af, wanneer maak ek tyd vir myself, wanneer maak ek tyd vir my man. Diep binne weet ek die tyd wat ek aan die Here afstaan is ook nie genoeg nie.
So vandag bid ek regtig uit my hart: Here, maak huisskoon met my en wys my die dinge in die lewe wat REGTIG belangrik is en help my ook om dan meer aandag aan daai dinge te skenk. Amen
Posted by Annie at 23:24 3 comments: Links to this post
"How old are you?" "I'm gonna be 16!" You could be 13, but hey, you're gonna be 16! And then the greatest day of your life .. You become 21. Even the words sound like a ceremony . YOU BECOME 21. YESSSS!!!
Posted by Annie at 00:33 2 comments: Links to this post
Ek oefen sommer net om foto's te laai
Posted by Annie at 06:09 4 comments: Links to this post
Ek leef nog!!!
Ja, ek is nog hier iewers op moeder aarde, maar vergeet soms self dat ek deel van die mensdom is. Ek doen sowaar my naam as dromer gestand. My probleem is egter, ek raak so verdiep in almal se blokke dat ek skoon vergeet ek het ook een. Almal se blogs lyk vir my so "cool" en myne so (hoe sal ek nou sê) eenvoudig?? Ek is nie heeltemal ongeletterd wat rekenaars betref nie, maar het net nie die tyd om te speel en te kyk wat ek alles kan doen nie. Maar wie weet, miskien is 2008 MY jaar van oulik raak.
Die vakansie was baie lekker, maar ek dink familie kan ook net SO lank bymekaar kuier. Dit was vir my so effens lank, maar het nie die trane gekeer met die vertrek slag nie. Die eerste 2ure terug op die langpad was doodstil (glo dit self nie) in ons motor, behalwe vir so snuif-snik van ma se kant af oor die 2 susters wat ek moes agterlaat. Julle sien, dit was die eerste keer in 2 jaar wat ek my susters weer gesien het en dit mag dalk nog langer wees voor dit weer gebeur. Behalwe vir lekker kuier, slaap lees en swem het ons nie veel gedoen nie. So ongelukkig kan ek julle nie "entertain" met die ongelooflikste vakansie storie nie.
Terug by die huis en 'n week later kry my jongste pampoentjies. Hy het die eerste drie dae van skool gemis en ons almal heeltemal laat vergeet van enige rus wat ons gehad het. Gister was sy eerste skooldag en gisteraand het ons twee tot half 12 geswoeg deur die werk wat hy moes inhaal. In ons dae was die eerste week meer speel as iets anders, maar glo my daai dae is lankal vergete.
Wat "loadshedding" betref, dink ek Eskom vergeet van ons, want in die laaste 2weke was ons krag nog net eenkeer af vir 2ure en dit terwyl ek by die werk was. Dit mag vir julle ander moedeloses hemels klink, maar soms wens ek vir meer "loadshedding." Laat ek verduidelik: Soos sommige van julle weet is ons 'n gesin van 5 (pa/ma/suster en broer (tieners) en pampoentjie boetie), elkeen het sy eie blêrkas in sy/haar kamer en saam met dit kom die musiek smaak. Van pop tot rock tot country. Moenie die 4 TV's in die huis vergeet nie. Glo my kinders kan ook "multi task" Die TV en Blêrkas baklei oor wie die hardste is in elke kamer.
Ek kan nog aangaan oor die vuis gevegte tussen die 2 seuns. Die gekerm van ma oor die huis wat soos 'n orkaan lyk en oor pa se gerieflikke stilswye oor alles, maar ek dink julle het die prentjie.
So asseblief Eskom moenie van ons vergeet nie, net so partykeer, en as dit ons beurt is, bring sommer die aanwysings saam oor hoe om "loadshedding" op kinders toe te pas. Ek bedoel ek wil soms net hulle "loads" so vir 'n uur of wat "shed" sodat ek 'n doodse stilte en donkerte kan ervaar. Ek belowe ek sal nie kla as ek in DOODSE stilte my boek in kerslig moet lees nie.
N.S. Carlien, Willem en Christiaan, al wil mamma soms julle "loads" bietjie "shed" brand my hart nog soos vuur van al die liefde vir julle
Posted by Annie at 03:29 2 comments: Links to this post
Ek is ook "getag"
Ek is ook "getag" deur Sonstudio, en soos ek kan aflei moet ek 8 interessante feite oor myself deurgee. Dan moet ek iemand anders weer "tag" Soos dit vir my lyk is amper almal wat ek ken al "getag" So as jy hier lees en nog nie "getag" is nie: Annie "tag" al die mense wat my blog lees.
Hier gaan ek:
1. Ek het vir manlief die "ja" woord gegee die 2de keer wat ek hom gesien het.
2. My oudste 2 kinders verskil, om presies te wees, 10 maande en 9 dae. Ek wou mal raak, maar as ek vandag terugkyk, sal ek dit weer so doen (of miskien so 1 jaar uitmekaar).
3. Ek het in Empangeni (Natal) groot geword en gematrikuleer.
4. Ek is een van 4 kinders (3 dogters en 1 seun) My broer is 'n onderwyser en 2 susters is altwee in die lugmag.
5. Ek was in std. 3 (grd 5) deur 'n motorfiets omgery, maar is gelukkig nog in die land van die lewendes.
6. Ek en my man is self "bikers" (meer hy as ek), maar ek geniet nogal die avontuur roetes wat ons saam doen. Ek kan nie self ry nie. Hy het 'n V-Strom.
7. Ek en 'n klomp vriende was in my "jol" daai saam op 'n Japenese skip vir een GROOT party. (my ma kom iets oor as sy dit moet hoor) maar ons het darem mekaar goed opgepas en 'n ongelooflike aand gehad met kos uit die boonste rakke.
8. Ek is 'n Augustus baba en dit maak van my 'n Leo. Ek doen nogal die sterre gestand in baie opsigte.
Julle sal nie glo hoe moeilik die 8 feite vir my was nie, want sodra ek na so iets gevra word, slaan ek 'n "blank" Hoop dis nie te vervelig nie.
Posted by Annie at 03:11 170 comments: Links to this post
' n PUIK E-MAIL WAT EK ONTVANG HET... ALLE MA'S EN PA'S GENIET
My son came home from school one day,With a smirk upon his face
He decided he was smart enough,To put me in my place.
It's all about the laws today, The 'Children's Bill of Rights.
'It says I need not clean my room,Don't have to cut my hair
I have freedom from religion, And regardless what you say, I don't have to bow my head,
But the chance to teach him a lessonMade me think a little more.
Next day I took him shopping At the local Goodwill Store..I told him,
'Pick out all you want, there's shirts & pants galore. I've called and checked with C.S.D .
Who said they didn't care If I bought you K-Mart shoes Instead of Nike Airs.
He asked 'Can I please rent a movie, To watch on my VCR?
''Sorry, but I sold your TV, For new tires on my car.
The C.S.D . Requires Just a roof over your head.
Are you asking God to help you out?
Posted by Annie at 06:57 14 comments: Links to this post
GAAN LOER HIER
Ek is sommer net ek, 'n dromer en probeer om 'n positiewe mens te wees. Die blog is sommer net vir myself en almal wat wil lees.